Diari Oficial de la Generalitat Valenciana


Sumari del DOGV 5908, del 05-12-2008 (2008/14952)

ORDE de 28 de novembre de 2008, de la Conselleria d'Agricultura, Pesca i Alimentació per la qual es regulen les ajudes per a la millora de la comercialització, internacionalització i accions en països tercers.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5908

Data del DOGV
:   05-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14865


Data del document
:   28-11-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * transformació alimentària
    * persona jurídica
    * indústria alimentària
    * indústria agrària
    * comercialització
    * manifestació comercial
    * investigació agronòmica
    * qualitat del producte
    * estudi de mercat
    * grup d'empreses
    * legislació
    * millora de la producció

ORDE de 28 de novembre de 2008, de la Conselleria d'Agricultura, Pesca i Alimentació per la qual es regulen les ajudes per a la millora de la comercialització, internacionalització i accions en països tercers. [2008/14439]  
Esta orde té com a objecte impulsar, potenciar i desenvolupar accions d'aquells que operen en la transformació i comercialització de productes agrícoles, operadors sectorials, cooperatives, empreses que tendixen a millorar la comercialització dels productes agroalimentaris de la CV, i fan especial insistència en la presència exterior de la fruita fresca i hortalisses i transformats de caràcter agroalimentari.   
Després d'un conjunt de reunions sectorials, s'ha considerat d'interés incidir en la presència de les empreses, cooperatives, productes i servicis agroalimentaris en els mercats internacionals i enrobustir el conjunt d'activitats que cal desenvolupar en els països de destinació. Les demandes bàsiques presentades en la matèria es poden sintetitzar en:  
- Incrementar els compromisos de promoció amb la finalitat d'informar, formar i divulgar els valors i atributs del model alimentari basat en el «Sabor Mediterrani»- CV.  
- Dinamitzar la presència comercial en els diferents mercats, impulsant programes de promoció, presència en fires i fòrums i exercint activitats.  
- Enrobustir la internacionalització del Sistema Agroalimentari de la CV, donant suport a programes empresarials, missions comercials i facilitant informació i comunicació.  
L'orde planteja la col·laboració directa amb els sectors agroalimentaris amb vocació exportadora i per a desenvolupar actuacions de:  
- Programes de promoció internacional del sistema agroalimentari.  
- Organització de missions comercials directes i indirectes.  
- Qualitat reconeguda en els mercats, notòria i reputada.  
- Atenció a aspectes relacionats amb el marc legal, relacions comercials, defensa de marca, etc.  
En tota activitat de promoció, en mercats exteriors, és important una actuació continuada i constant, prioritzant estratègies i optimitzant recursos. Per això, es tendix a enrobustir el teixit empresarial i cooperatiu, implementant tota aquella acció genèrica o marquista que redunde en benefici sectorial i afavorisca la presència d'especificitats en marcs generals.  
El règim d'ajudes que es recull en esta orde té com a àmbit d'aplicació la transformació i la comercialització de productes agrícoles, i s'entenen com a tals conceptes els següents: transformació de producte agrícola: Operació efectuada sobre un producte el resultat del qual siga també un producte agrícola, excepte les activitats agrícoles necessàries per a preparar un producte animal o vegetal per a la seua primera venda; comercialització de producte agrícola: Detenció o exhibició amb vista a la venda, l'oferta per a la venda, el lliurament o qualsevol altra forma de posada en el mercat, a excepció de la primera venda d'un productor primari a intermediaris o transformadors i de tota activitat de preparació d'un producte per a esta primera venda.  
Les ajudes concedides per mitjà d'esta orde són ajudes de minimis, per tant, sotmeses al règim establit per a estes en el Reglament (CE) número 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les Ajudes de Minimis (DOUE L379, 28.12.2006). I el període de vigència de les bases, del règim de les ajudes d'esta orde, serà de l'any 2009 a l'any 2013.  
Per les raons exposades i, de conformitat amb la Llei 38/2003, General de Subvencions, i el text refós de la Llei d'Hisenda Pública de la Generalitat Valenciana, vista la proposta del director/a de la Direcció General de Comercialització, en l'exercici de les funcions que tinc atribuïdes d'acord amb allò que s'establix en l'article 28 de la Llei 5/1983, de 30 de desembre, del Consell,  
ORDENE  
Article 1. Objecte  
1. Esta orde té com a objecte establir les bases per les quals es regularan les ajudes destinades a la millora de la comercialització dels productes agroalimentaris, fomentant un conjunt d'activitats de promoció, informació, comunicació i missions comercials que afavorisquen la transparència i lleials relacions que cal desenvolupar en l'àmbit nacional, de la Unió Europea i en països tercers.  
2. El règim d'ajudes d'esta orde, és el règim d'ajudes de minimis contingut en el Reglament (CE) número 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les Ajudes de Minimis (DOUE L379, 28.12.2006).  
3. Les esmentades ajudes es concediran per al període 2009-2013.  
4. Les línies de les ajudes s'estructuren en dos marcs:  
a) Marc de la internacionalització del sistema agroalimentari.   
b) Marc de la millora del sistema agroalimentari.  
Article 2. Beneficiaris  
1. Podran ser beneficiaris d'estes ajudes: entitats públiques i privades amb personalitat jurídica, empreses i cooperatives o les seues unions, totes estes relacionades amb la transformació i comercialització en el sector agroalimentari que estiguen ubicades a la Comunitat Valenciana.  
2. Els beneficiaris hauran de complir les obligacions que es recullen en l'article 14 de la Llei 38/2003, de 17 de novembre, General de Subvencions.  
3. No podran tindre la consideració de beneficiaris aquells en els quals concórrega alguna de les circumstàncies que es recullen en els apartats 2n i 3r de l'article 13, de la Llei 38/2003, de 17 de novembre, General de Subvencions.  
4. Tampoc podran concórrer a esta orde les empreses que operen en els sectors de la pesca i l'aqüicultura i, aquelles que operen en la producció primària dels productes agrícoles que figuren en la llista de l'annex I del Tractat CE.  
Article 3. Activitats subvencionables   
Les línies sobre les quals s'estructuren les ajudes són:  
1. En el marc de la «internacionalització» del sistema agroalimentari:  
a) Enquestes per a analitzar reaccions dels consumidors i mercats; estudis, sondejos, prospecció de mercats.  
Conceptes subvencionables: contractació de personal extern que s'incorpore al projecte; honoraris professionals; despeses d'agència publicitària; i altres prestacions de servicis implicats.  
S'atorgarà el 5% del pressupost presentat en la sol·licitud i admés per l'equip tècnic.  
b) Organització i participació en fires, exposicions, jornades, congressos i seminaris.  
Conceptes subvencionables: catàlegs, material promocional i publicitari: disseny, edició, maquetació, impresos; premsa, ràdio, TV - Disseny de missatges, publicitat, construcció d'espais, servicis de traducció; honoraris professionals, despeses d'agència publicitària i altres prestacions de servicis implicats; espai, decoració, modulació, publicitat, transport de mostres i material, contractació d'hostesses, traductors, personal auxiliar; lloguers de sales de reunió, espais exposició i promoció; degustacions; despeses de viatge, estada i desplaçaments.  
S'atorgarà el 35% del pressupost presentat en la sol·licitud i admés per l'equip tècnic.  
c) Campanyes de promoció, publicitat i divulgació de valors i atributs del model alimentari i divulgació de la cultura gastronòmica, comunicació de valors i atributs DOP, IGP, ETG i AE, projecció exterior.  
Conceptes subvencionables: catàlegs, material promocional i publicitari: disseny, edició, maquetació, impresos; difusió en premsa, ràdio, TV. Disseny de missatges, publicitat, construcció d'espais, servicis de traducció; divulgació llocs de venda - degustacions, informació, hostesses, jornades gastronòmiques; honoraris professionals, despeses d'agència publicitària i altres prestacions de servicis implicats; espai, decoració, modulació, publicitat, transport de mostres, contractació d'hostesses, traductors, personal auxiliar; lloguers de sales de reunió, espais exposició i promoció; despeses de viatge, estada i desplaçaments.  
S'atorgarà el 20% del pressupost presentat en la sol·licitud i admés per l'equip tècnic.  
d) Organització de missions comercials directes i inverses; actes protocol·laris de presentació de missions, exposicions i presentacions vinculades a missions comercials.  
Conceptes subvencionables: contractació de personal extern que s'incorpore al projecte. Honoraris professionals, despeses d'agència publicitària i altres prestacions de servicis implicats; assessorament, disseny, estratègia de l'acció; difusió en premsa, ràdio, TV; servicis de traducció; material promocional i publicitari: disseny, edició, maquetació, impresos; contractació d'espais, decoració i condicionament per a portar a terme actuacions programades en la missió comercial; despeses de viatge, estada i desplaçaments.  
S'atorgarà el 15% del pressupost presentat en la sol·licitud i admés per l'equip tècnic.  
e) Relacions sectorials, intersectorials, cooperativisme sector agrari.   
Conceptes subvencionables: assessorament, disseny, estratègia de l'acció; difusió en premsa, ràdio, TV; contractació d'espais, decoració i condicionament per a portar a terme actuacions programades; despeses de viatge, estada i desplaçaments.  
S'atorgarà el 5% del pressupost presentat en la sol·licitud i admés per l'equip tècnic.  
2. En el marc de la "millora" del sistema agroalimentari:  
a) Assessoria jurídica i tècnica de les marques, productes i empreses, així com dels obstacles al comerç (fitosanitari, tècnic, consum, etc); protecció de marques, propietat intel·lectual, competència deslleial en mercats.  
Conceptes subvencionables: honoraris professionals de personal extern especialitzat; anàlisis genèriques, fisicoquímiques, organolèptiques de productes implicats per a la seua defensa i identificació; costos d'estudis, assajos sobre experimentació i legislació comparada.  
S'atorgarà el 10% del pressupost presentat en la sol·licitud i admés per l'equip tècnic.  
b) Anàlisi de plans estratègics, estudi d'oportunitats i disseny posicionament, avaluació de resultats.  
Conceptes subvencionables: honoraris de professionals externs especialitzats; despeses de viatge, estada i desplaçaments.  
S'atorgarà el 5% del pressupost presentat en la sol·licitud i admés per l'equip tècnic.  
c) Cooperació de programes internacionals, convenis de col·laboració en programes de comercialització i actuacions mixtes en matèria de promoció.  
Conceptes subvencionables: honoraris professionals, despeses d'agència publicitària i altres prestacions de servicis implicats; difusió en premsa, ràdio, TV; servicis de traducció; material promocional i publicitari: disseny, edició, maquetació, impresos; despeses de viatge, estada i desplaçaments.  
S'atorgarà el 5% del pressupost presentat en la sol·licitud i admés per l'equip tècnic.  
Article 4. Sol·licituds d'ajudes  
1. La sol·licitud d'ajudes haurà de ser formalitzada per mitjà de la presentació i emplenament de l'imprés «Sol·licitud d'ajudes per a la millora de la comercialització, internacionalització i accions en països tercers», el qual es facilitarà a les oficines de la Conselleria d'Agricultura, Pesca i Alimentació o en la seua pàgina web (http://www.gva.es).  
2. Les sol·licituds hauran d'anar acompanyades de la documentació següent:  
a) Acreditació de la personalitat jurídica del sol·licitant, de la identitat i capacitació del seu representant i del seu objecte social.  
b) Fotocòpia del CIF del sol·licitant. Quan es tracte de sol·licituds presentades per cooperatives o organitzacions representatives, la relació de persones físiques integrants, amb menció del seu NIF.  
c) Memòria descriptiva de les activitats per a les quals sol·licita l'ajuda. El contingut mínim de la memòria versarà sobre els punts següents:  
I. Títol del projecte o activitats.  
II. Objectius.  
III. Descripció detallada de les actuacions, inclosos antecedents, motivacions per al desenvolupament de les activitats, programa d'execució i dades rellevants sobre la magnitud de l'activitat o l'esdeveniment a realitzar.  
IV. Pressupost detallat per activitats, que inclouran el seu pla de finançament i el balanç econòmic estimat del projecte global, així com la planificació amb indicació de les activitats, temps i cost.   
d) En el supòsit de prestació de servicis per empreses de consultoria o assistència tècnica, s'hauran d'afegir dos pressupostos a més del triat, en el cas que s'incloguen partides superiors a 12.000 €; al seu torn s'haurà de justificar l'elecció quan no recaiga en la proposta econòmica més avantatjosa. Tot això d'acord amb el que es preveu en l'article 31 de la Llei 38/2003, de 17 de novembre, General de Subvencions.  
e) Declaració formal d'altres ajudes sol·licitades o obtingudes per a la mateixa activitat o projecte, amb expressió, si és el cas, dels compromisos assumits pel sol·licitant, a fi de comprovar que no se superen els límits de l'apartat 5 de l'article de l'esmentat reglament comunitari de minimis o, si és el cas, declaració de no haver-ne rebut cap.  
f) Declaració responsable de les ajudes de minimis concedides per qualsevol projecte al sol·licitant durant els dos exercicis fiscals anteriors i durant l'exercici fiscal en curs, amb indicació de l'import, organisme, data de concessió i règim d'ajudes en què s'empara o, si és el cas, declaració de no haver-ne rebut cap.  
g) Documentació que acredite el compliment de cada un dels criteris de preferències assenyalats en l'article 6 que siguen aplicables al sol·licitant.  
h) Declaració responsable de no estar sotmés a cap de les circumstàncies recollides en l'apartat 2 de l'article 13 de la Llei 38/2003, de 17 de novembre, General de Subvencions, i que impossibiliten la consideració com a beneficiari.  
i) Declaració responsable del sol·licitant sobre el compliment de la normativa d'integració laboral de persones amb discapacitat o, si és el cas, l'exempció d'esta obligació, tal com s'establix en el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l'ocupació de les persones amb discapacitat.  
j) Certificat actualitzat expedit per l'Agència Estatal d'Administració Tributària d'exempció o no subjecció a l'impost sobre el valor afegit (IVA), o acreditació documental en relació amb el fet què l'import de l'impost forma part del cost de l'actuació subvencionable, sense ser susceptible de recuperació o compensació. En el supòsit que es puga obtindre esta certificació o l'acreditació documental.  
k) Imprés de manteniment de tercers, el qual es facilitarà a les oficines de la Conselleria d'Agricultura, Pesca i Alimentació, o en la seua pàgina web (http://www.gva.es).  
l) Declaració expressa del sol·licitant sobre el coneixement de la normativa que regix esta línia d'ajudes, així com de l'obligació de publicitar la procedència dels fons que, si és el cas, puguen percebre's, tant comunitaris com procedents de la Generalitat Valenciana, segons li siga comunicat en la notificació de la resolució de l'ajuda.  
La Conselleria d'Agricultura, Pesca i Alimentació es reserva el dret de sol·licitar informació complementària a la referida anteriorment quan així ho considere convenient.  
3. La sol·licitud d'ajuda, juntament amb la documentació requerida, haurà d'anar dirigida a l'Àrea d'Internacionalització de la Direcció General de Comercialització.   
La sol·licitud d'ajuda es presentarà a la Conselleria d'Agricultura, Pesca i Alimentació, c/ Amadeu de Savoia, 2, 46550 València, o a qualsevol altre lloc habilitat d'acord amb l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. El termini de presentació de les sol·licituds quedarà establit en les diferents resolucions del/de la conseller/a que es dicten per a cada exercici.  
5. L'òrgan gestor està autoritzat per mitjà de la sol·licitud de l'ajuda presentada per cada un dels interessats a demanar a través de certificats telemàtics l'acreditació del compliment d'obligacions tributàries i davant de la Seguretat Social.  
Article 5. Procediment de concessió  
1. L'ordenació i la instrucció del procediment correspon a la Direcció General de Comercialització. La valoració i proposta de la concessió de les sol·licituds presentades l'efectuarà un òrgan col·legiat presidit per un/una cap d'àrea de la Direcció General de Comercialització i compost per un/una cap d'àrea de la Direcció General de Comercialització, per un/una cap de servici de la Direcció General de Comercialització i tres funcionaris/àries de la Generalitat Valenciana. Actuarà com a secretari/ària un/una funcionari/ària de la Direcció General de Comercialització.  
2. Les sol·licituds les resoldrà el/la titular de la Conselleria competent en matèria d'agricultura i Alimentació, amb un informe previ d'un/una cap d'àrea de la Direcció General de Comercialització, dins del termini de tres mesos comptadors des de l'endemà de la data de finalització del termini de presentació de sol·licituds.  
3. Les sol·licituds que no es resolguen expressament en els terminis previstos podran entendre's denegades.  
4. Es notificarà al sol·licitant, en el termini de 10 dies, comptadors a partir de la data de la resolució, la concessió o denegació de l'ajuda i, si és el cas, la seua quantia, juntament amb les condicions particulars a complir pel beneficiari que s'estimen convenients.  
5. Contra la resolució esmentada es podrà interposar els recursos pertinents, d'acord amb el que es preveu en la Llei 30/1992, de Règim Jurídic de les Administracions Públiques i del Procediment Administratiu Comú.  
Article 6. Criteris d'avaluació i quantia de les ajudes  
1. El procediment ordinari de concessió de les subvencions es farà per mitjà de l'aplicació del prorrateig.   
2. Els percentatges a aplicar seran els establits per a cada una de les activitats subvencionables en l'article 3 d'esta orde d'ajudes.  
3. En cap cas l'import total de les subvencions concedides, pels conceptes descrits en l'apartat 1 de l'article 3, superarà el 80% de l'import total màxim anual que finance este règim d'ajudes.  
4. En cap cas l'import total de les subvencions concedides, pels conceptes descrits en l'apartat 2 de l'article 3, superarà el 20% de l'import total màxim anual que finance este règim d'ajudes.  
5. Una vegada ateses les sol·licituds d'ajudes de cada una de les activitats compreses en els apartats 1 i 2 de l'article 3, si hi ha romanents de crèdits, estos es destinaran a les activitats de l'apartat 1, augmentant si és el cas el percentatge d'ajuda obtingut en prorrateig.  
Article 7. Finançament  
Els crèdits destinats a finançar estes ajudes tindran com a límit el que per a cada exercici pressupostari s'establisca. Anualment es publicarà resolució del/de la conseller/a, en el qual s'establiran els imports globals màxims corresponents, i es donarà publicitat de les línies de crèdit.  
Article 8. Justificació de la despesa i comprovació  
1. Els pagaments parcials o totals de l'ajuda aprovada s'efectuaran una vegada realitzades les activitats subvencionades, i el beneficiar haurà d'aportar abans del 31 d'octubre (llevat que es determine data de justificació posterior i en este cas constarà en la resolució de la concessió de l'ajuda) de l'exercici corresponent a aquell en què es va concedir la subvenció el compte justificatiu, en el qual cal incloure, sota responsabilitat del beneficiari, declaració de les activitats realitzades, el seu cost amb el desglossament de cada una de les despeses produïdes i els ingressos que han finançat l'activitat, d'acord amb la Llei 38/2003, de 17 de novembre, General de Subvencions, i amb el text refós de la Llei d'Hisenda Pública de la Generalitat Valenciana.  
2. Juntament amb el compte justificatiu hauran de presentar-se les factures corresponents amb els seus justificants de pagament.   
Article 9. Compatibilitat de les ajudes  
La percepció de les ajudes previstes en estes bases reguladores és compatible amb la de qualsevol altra ajuda de l'administració nacional o comunitària destinada al mateix concepte, sempre que les ajudes rebudes no superen el 75% del cost de l'activitat, i en este cas la subvenció quedarà reduïda en l'excés.  
Article 10. Controls  
L'Àrea d'Internacionalització de la Direcció General de Comercialització controlarà el compliment de les condicions dictades en cada resolució, i podrà demanar al beneficiari en qualsevol moment la informació necessària sobre el desplegament i l'execució del programa d'activitats o projecte aprovat, o realitzar inspeccions in situ.  
Article 11. Penalitzacions en cas d'incompliment i reintegrament  
1. Amb caràcter general, el beneficiari es comprometrà a complir totes les condicions exigides per a la concessió de la subvenció. El seu incompliment, amb independència d'altres responsabilitats, motivarà l'inici d'actuacions encaminades a aconseguir el reintegrament del que puga arribar a conceptuar-se com a quantitats indegudament percebudes més els interessos legals.  
2. El reintegrament de les quantitats percebudes i l'exigència d'interessos de demora, des del moment del pagament de la subvenció, procediran quan es produïsca algun dels casos previstos en la normativa de la Llei General de Subvencions i el text refós de la Llei d'Hisenda Pública de la Generalitat Valenciana.  
El procediment de reintegrament de les quantitats percebudes serà d'acord amb el que es preveu en el títol III de la Llei 38/2003, de 17 de novembre, General de Subvencions, i en el títol VI de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
DISPOSICIONS ADDICIONALS  
Primera  
1. L'efectivitat d'aplicació d'esta orde queda condicionada en cada exercici a les disponibilitats pressupostàries anuals i que es publiquen en el DOCV les línies de subvenció, juntament amb l'import global màxim, que finance les ajudes a càrrec del programa 762.20, Promoció de la competitivitat en mercats.  
Segona  
1. Sobre la base del que s'establix en l'article 7.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes que es concedisquen d'acord amb el que es preveu en esta orde ho seran en el marc del Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat de les ajudes de minimis (DOUE Y1343490071043895288405810729400453127118708859052988, 28 de desembre de 2006). 2. Les ajudes de minimis no són aplicables a activitats relacionades amb + l'exportació a tercers països o estats membres, és a dir, l'ajuda vinculada + directament a les quantitats exportades, a l'activitat d'exportació, tal com + s'establix en l'article 1.1d del Reglament (CE) núm 1998/2006. Per tant, estes + activitats i les despeses que generen s'exclouen com a suportables en esta orde. 3. En tot cas, l'import de les ajudes mencionades no podrà fer que l'import + total de les ajudes de minimis que reba l'empresa durant un període de tres + exercicis fiscals siga superior al límit de 200.000 euros. 4. Les ajudes a què fa referència l'apartat primer no s'acumularan a cap ajuda + pública corresponent a les mateixes despeses subvencionables si esta acumulació+ dóna lloc a una intensitat d'ajuda superior a l'establida per a les + circumstàncies concretes de cada cas en un reglament d'exempció per categories + o en una decisió presa per la Comissió. DISPOSICIONS FINALS Primera Es faculta el/la director/a general de Comercialització de la Conselleria + d'Agricultura, Pesca i Alimentació per a emetre els actes, les resolucions i + les instruccions que siguen necessaris per a l'aplicació d'esta orde. Segona Esta orde entrarà en vigor l'endemà de la publicació en el Diari Oficial de la + Comunitat Valenciana. València, 28 de novembre de 2008 La consellera d'Agricultura, Pesca i Alimentació, MARITINA HERNÁNDEZ MIÑANA